امریکانین نیویورک ایالتینده سون بیر گونده کروناویروس‌دان 109 نفر اؤلوب، بوندان اونجه کی گون ایسه 84 نفر اؤلموشدو. بو گونه دک ویروس‌دان اؤلن‌لرین سایی 23 مین 282 نفردیر.
بو باره‌ده مطبوعات کنفرانسیندا ایالتین فرمانداری اندرو کومو بیلدیریب.
بیلدیریلیر کی، بیر مودت اوله قدر نیویورک-دا کروناویروسلا باغلی وضعیت دیگر ایالت لر ایله موقاییسه‌ده داها پیس ایدی. ان آغیر گون‌لرده بورادا گون عرضینده 700-دن چوخ آدام کروناویروسون قوربانینا چئوریلیردی، خسته‌خانا‌لارا 3000-دن چوخ خسته یئرلشدیریلیردی. سون معلوماتا گؤره، ایالت ده خسته‌خانایا 200-دن بیر قدر چوخ کروناویروس‌لو خسته داخیل اولوب.
جان هاپکینز بیلیم یوردونون سون آچیقلاماسیندا قئید ائدیلیر کی، امریکا-دا عمومی‌لیکده 1،6 میلیون‌دان چوخ کروناویروسا یولوخما و 98 مین‌دن چوخ ویروس‌دان اؤلوم فاکتی قئیده آلینیب. 440 میندن چوخ امریکالی ایسه معالیجه اولونا‌راق ساغالیب.
